17. april 2019 af Marie Alkestrup
Fantastiske ansigtsmasker
Hvis ansigtsmasker endnu ikke er en del af dine skønhedsrutine, er det på tide.
Der er nemlig god grund til at give ansigtsmasker en fast plads på badeværelseshylden, da de er en af genvejene til en smuk hud, som på få minutter kan redde selv det trætteste ansigt. Ansigtsmasker er derfor i særdeleshed en stor hjælp på trætte morgener eller inden en festlig aften, hvor du vil gøre noget ekstra ud af dig selv.
Her guider skønhedsredaktøren til sine foretrukne ansigtsmasker, som både inkluderer udrensende ansigtsmasker, fugtende ansigtsmasker, og masker, der giver huden nyt liv på kun fem minutter.
Ansigtsmaske med hyaluronsyre
Har du virkelig brug for fugt eller vil se ekstra frisk ud, er ingrediensen hyaluronsyre værd at bide mærke i. En ansigstmaske eller sheet maske med hyaluronsyre i fylder øjeblikkeligt huden op med fugt, og vil straks virke opstrammende på det trætte ansigt.
Ansigtsmaske: Hyaluronic intensive treatment mask, Magicstripes 105 kr. Købes her.
Ansigtsmaske med vitaminer
Giv huden et skud vitaminer med Tromborgs ansigtsmaske Multi vitamin facial mask, der har en gele-agtig konsistens, som efterlader ansigtshuden helt gennemfugtet og glødende.
Ansigtsmaske: Multi vitamin facial mask, Tromborg 320 kr. Købes her.
Ansigtsmaske med skrubbekorn
Nogle morgener kan det ansigt, der møder en i spejlbilledet, se ekstra træt ud, og her henter jeg ofte hjælp fra den fugtgivende og eksfolierende ansigtsscrub fra Rudolph Care. På dage, hvor jeg har ekstra tid, lader jeg den sidde i ti minutter, inden jeg vasker den af, så huden får tid til at suge ansigtsmaskens fugtende ingredienser til sig.
Ansigtsmaske: Acai facial scrub mask, Rudolph Care 295 kr. Købes her.
Ansigtsmaske til natten
Ansigtsmaske: Instant hydrating mask, Beauté Pacifique 265 kr. Købes her.
Ansigtsmaske fra Korea
Det kan være lidt svært at tyde, hvad der i denne ansigtsmaske fra koreanske Tonymoly, men snegleslim er en af ingredienserne, og det virker.
Jeg selv bruger ofte denne sheet maske inden en stor aften i byen, og den gør altid underværker – selv efter en lang dag på kontoret.
Ansigtsmaske: Snail hydrogel sheet mask, Tonymoly 75 kr. Købes her.
Ansigtsmaske med mælkesyrebakterier
Denne ansigtsmaske er en af mine nye favoritter, når det gælder om at få øjeblikkelig glød. Ansigtsmasken indeholder mælkesyrebakterier, peptider, og små riskildskorn, og selve masken har konsistens som en blød balm.
Lad ansigtsmasken sidde i fem minutter, og skum den derefter op med vand og vask af. Bagefter har du en strålende og helt blød hud.
Ansigtsmaske: Refine & polish miracle balm, Aurelia hos Magasin 595 kr. Købes her.
Ansigtmaske med udrensende ler
Har du haft et par weekender fyldt med både drinks, fest og alt, hvad det indebærer, kan huden have brug for en god udrensning. Her er Origins dybderensende detox-maske et godt valg.
Ansigtsmasken er en selvskummende lermaske, der indeholder både grøn te, spirulina og spinat.
Ansigtsmaske: By all greens, Origins 280 kr. Købes her.
Ansigtsmaske med fugt
Når huden mangler fugt og glød, er Kiehl's fugtende ansigtsmaske en god ven i nøden. Den opfrisker den trætte hud på kun fem minutter, og kan med fordel bruges flere gange om ugen.
Ansigtsmaske: Calendula & Aloe calming hydration masque, Kiehl’s 380 kr. Købes her.